Nemrég az Indexen is írtunk arról, hogy az ember egy egyszerű alkalmazás, a Folding@home letöltésével is segítheti a koronavírus elleni küzdelmet, ha jó pécéje van, és úgy tűnik, világszerte elég sokan állították a gépüket a jó ügy érdekébe. A kutatók komplex számítástechnikai feladatait segítő hálózat mostanra 470 petaflopsnyi számítási kapacitással rendelkezik, amivel jelenleg gyorsabb, mint a világ hét legerősebb szuperszámítógépe összesen – írja a Tom's Hardware.

A Folding@Home több mint kétszer gyorsabb a világ legerősebb szuperszámítógépénél, a Summitnál, ami hosszú távon a 149 petaflopsot tudja tartani. Ez a gép két héttel ezelőtt szintén beszállt a küzdelembe, és már talált is 77 olyan gyógyszerkeveréket, ami hasznos lehet a vírus ellen. A bámulatosan erős hálózat már ért is el sikereket, múlt héten a segítségével sikerült modellezni az új koronavírus sejtekbe való behatolásra használt fehérjéjét működés közben.

As promised, here is our first glimpse of the #COVID19 spike protein (aka the demogorgon) in action, courtesy of @foldingathome . More to come! pic.twitter.com/iD2crCMHcX — Greg Bowman (@drGregBowman) March 16, 2020

Az alkalmazás hatalmas népszerűsége miatt voltak is átmeneti problémák, hirtelen ugyanis elfogytak az egyes felhasználók gépeire kiküldött feldolgozandó egységek, azóta azonban a Folding@Home kiterjesztett kapacitással működik és folyamatosan állítja elő ezeket. Ha ön is szeretne beszállni, innen töltheti le a programot.

Durva influenza vagy veszélyes világjárvány?

Vannak, akiknek már nincsenek kérdéseik,

És vannak, akik az Indexet olvassák!

Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!